સોશિયલ મિડીયામાં બ્રહ્મસમાજના ગુરૂ ભગવાનશ્રી પરશુરામના અભદ્ર ફોટા સાથે ફેસબુક પર પેજ બનાવી પોસ્ટ કરીને સમાજની લાગણી દુભાવતાં રોષે ભરાયેલા સમાજ દ્રારા ઉપરોક્ત શખસ સામે ફરીયાદ નોંધાવવાની માંગ કરાઇ હતી. પોલીસે સમાજનું આવેદનપત્ર સ્વીકારી કાર્યવાહીની ખાત્રી આપી હતી. ધાનેરા તાલુકાના નટવર પારેગી નામના શખસ દ્રારા બ્રહ્મસમાજના ગુરુ અને અન્ય સમાજો માટે પણ પુજનીય એવા ભગવાનશ્રી પરશુરામના અભદ્ર ફોટા સાથે બ્રાહ્મણ ભગાવો દેશ બચાવોની ટીપ્પ્ણી કરી સમાજ અને ભગવાનની પ્રતિભાને કલંકીત કરતી પોસ્ટ ફેસબુક પર અપલોડ કરતાં બ્રહ્મસમાજ સમસમી ઉઠ્યો હતો.